ai4bharat/Pralekha huggingface dataset:
पूर्वोत्तर क्षेत्र विकास मंत्रालय
कोविड के बाद के समय में पूर्वोत्तर क्षेत्र भारत में पर्यटन और व्यापार के पसंदीदा केन्द्र के रूप में उभरेगा: डॉ जितेंद्र सिंह
केंद्रीय पूर्वोत्तर क्षेत्र विकास मंत्री , प्रधानमंत्री कार्यालय में राज्य मंत्री, कार्मिक लोक शिकायत एवं पेंशन मंत्री, परमाणु ऊर्जा एवं अन्तरिक्ष राज्य मंत्री डॉ. जितेंद्र सिंह ने कहा कि कोविड के बाद के समय में पूर्वोत्तर क्षेत्र भारत में पर्यटन और व्यापार के पसंदीदाकेन्द्र के रूप में उभरेगा। वर्चुअल माध्यम से आयोजित पूर्वोत्तरमहोत्सव के 8वें संस्करण में बोलते हुए उन्होंने कहा कि पूर्वोत्तर क्षेत्र अपने प्राकृतिक संसाधनों और कुशल मानव संसाधन के बूते भारत को आर्थिक महाशक्ति बनाने में नेतृत्वकर्ता की भूमिका अदा करेगा। उन्होंने कहा कि यह क्षेत्र अर्थव्यवस्था के लिए “नए इंजन” की तरह काम करेगा और यह यूरोपीय पर्यटकों के लिए नए गंतव्य के रूप में उभरेगा, क्योंकि जिस समय दुनिया के अन्य भागों में वायरस का संक्रमण तेज़ी से फैल रहा था, यह क्षेत्र मुख्यतः महामारी से मुक्त रहा।
डॉ. जितेंद्र सिंह ने आशा व्यक्तकी कि छुट्टियां बिताने के लिए भ्रमण पर निकलने वाले पर्यटक अगले सीजन से दुनिया के अन्य पर्यटक स्थलों की बजाए अलौकिक प्राकृतिक सुंदरता के लिए लोकप्रिय भारत के पूर्वोत्तर क्षेत्रों का रुख करेंगे। उन्होंने कहा कि जिस समय विश्व कोविड उपरांत आर्थिक पुनरुत्थान की तरफ देख रहा है, उस दौर में पूर्वोत्तर क्षेत्र भारत की विकास यात्रा का नया इंजन बनेगा।
उन्होंने कहा कि यह क्षेत्र बांस समेत अपने उस प्रकृतिक संसाधन का दोहन करेगा जिसका अब तक इस्तेमाल नहीं हुआ है, और इसकी मदद से प्रधानमंत्री श्री नरेन्द्र मोदी के “वोकल फॉर लोकल” और आत्मनिर्भर भारत अभियान को गति मिलेगी। डॉ. जितेंद्र सिंह ने कहा कि हाल ही में केंद्र सरकार ने कच्चे बांस से बने उत्पादों पर आयात शुल्क में 25 प्रतिशत की वृद्धि की, इससे फर्नीचर, हस्तशिल्प उत्पाद और अगरबत्ती उद्योग में इस्तेमाल होने वाले घरेलू बांस को बढ़ावा मिलेगा और भवन निर्माण सामग्री के तौर पर बांस को प्रोत्साहित किए जाने में मदद मिलेगी। उन्होंने 100 वर्ष पुराने भारतीय वन अधिनियम में मोदी सरकार द्वारा 2017 में किए गए संशोधनों का उल्लेख करते हुए कहा कि देश में उत्पादित बांस को इन नियमों से बाहर किया गया ताकि बांस उद्योग को बढ़ावा मिले और यह जीविकोपार्जन सुधारने में सहायक हो।
डॉ. जितेंद्र सिंह ने कहा कि इस क्षेत्र में सड़क, रेल और हवाई संपर्क सुधारने के लिए उल्लेखनीय विकास कार्य किए गए हैं जिससे न सिर्फ क्षेत्र में बल्कि समूचे देश में लोगों और सामानों के आवागमन में सुविधा होगी। उन्होंने कहा कि क्षेत्र के युवाओं में हाल के दिनों में महत्वाकांक्षा बढ़ी है, जो इस क्षेत्र को एक नई ऊंचाई पर ले जाने में महत्वपूर्ण भूमिका अदा करेगी।
सरकार की एक्ट ईस्ट पॉलिसी का उल्लेख करते हुए डॉ. जितेंद्र सिंह ने कहा कि आसियान देशों के साथ व्यापारिक और व्यावसायिक सम्बन्धों को बढ़ावा देने में देश के पूर्वोत्तर क्षेत्र की अहम भूमिका होगी। यह दक्षिण पूर्व एशियाई देशों के आर्थिक विकास का द्वार है। उन्होंने कहा कि प्रधानमंत्री श्री नरेन्द्र मोदी ने “लुक ईस्ट” की नीति को बदलकर “एक्ट ईस्ट” किया ताकि द्विपक्षीय सहयोग को एक नए मुकाम पर पहुंचाया जा सके।
इस बैठक में असम, त्रिपुरा, मणिपुर और सिक्किम के मुख्यमंत्रियों के साथ-साथ पूर्वोत्तर राज्यों के वरिष्ठ मंत्रियों और अधिकारियों ने भी हिस्सा लिया। विदेश सचिव श्री हर्षवर्धन श्रृंगला ने भी बैठक में विशेष भाषण दिया।
वित्त मंत्रालय
भारत सरकार ने 18 फरवरी, 2022 को होने वाली दिनांकित प्रतिभूति की नीलामी रद्द की
भारत सरकार के पास उपलब्ध नकदी की स्थिति की समीक्षा करने के बाद चालू वित्त वर्ष की दूसरी छमाही के दौरान भारत सरकार की दिनांकित प्रतिभूतियों के लिए जारी कैलेंडर  के अनुसार 18 फरवरी, 2022 को होने वाली सभी प्रतिभूतियों की नीलामी रद्द करने का निर्णय लिया गया है। यह निर्णय भारतीय रिजर्व बैंक के परामर्श से लिया गया है।
पेट्रोलियम एवं प्राकृतिक गैस मंत्रालय
श्री धर्मेंद्र प्रधान ने प्रमुख पर्यटक शहरों के लिए 100% स्वच्छ ईंधन अपनाने का आह्वान किया, उन्होंने विश्व पर्यटन दिवस पर बैठक को संबोधित किया
पेट्रोलियम एवं प्राकृतिक गैस और इस्पात मंत्री श्री धर्मेंद्र प्रधान ने आज विश्व पर्यटन दिवस के अवसर पर पर्यटन राज्य मंत्री  श्री प्रहलाद सिंह पटेल के साथ ‘पर्यटन और ग्रामीण विकास’ विषय पर एक वर्चुअल बैठक को संबोधित किया।
केंद्रीय मंत्री श्री प्रधान ने पर्यटन मंत्रालय की नई पहल ‘देखो अपना देश’ के लिए मंत्रालय की सराहना की। इस पहल से स्थानीय विरासत और पर्यटन स्थलों को बढ़ावा और प्रोत्साहन मिलता है। उन्होंने भारत की समृद्ध संस्कृति, इतिहास और प्राचीन वास्तु चमत्कारों के बारे में बताया और कहा कि इससे पर्यटन उद्योग के विकास के लिए काफी गुंजाइश हैं। दुनिया को एक वैश्विक गांव बनाने में इंटरनेट की भूमिका के बारे में बात करते हुए श्री प्रधान ने भारत को वैश्विक पर्यटक केंद्र के रूप में मजबूती से स्थापित करने के लिए प्रौद्योगिकी का प्रभावी उपयोग करने का आह्वान किया।
श्री प्रधान ने कहा कि पर्यटन उद्योग में रोजगार के नए अवसरों के सृजन और ग्रामीण क्षेत्रों में भी युवाओं के सशक्तीकरण की अभूतपूर्व क्षमता है। उन्होंने कहा कि हमारे देश के हर जिले में लोगों को बताने के लिए ऐतिहासिक कहानी या किंवदंती  है। उन्होंने कहा कि भारत 2022 में आजादी का 75वां साल मनाने जा रहा है, ऐसे में हमें अपने स्वतंत्रता सेनानियों की वीरता से जुड़े और अधिक पर्यटन स्थलों को विकसित करने के लिए काम करना चाहिए।
केंद्रीय मंत्री श्री प्रधान ने पर्यटन स्थलों के साथ निरंतरता को बनाए रखने और प्रमुख पर्यटन शहरों में 100% स्वच्छ ईंधन अपनाने में सहयोग करने का आह्वान किया। उन्होंने कहा कि इससे हमारे स्मारकों की रक्षा करने और पर्यटकों के लिए एक स्वच्छ वातावरण सुनिश्चित करने में मदद मिलेगी।.एमजी/एएम/एके/एसएस
(Visitor Counter : 132
स्वास्थ्य एवं परिवार कल्याण मंत्रालय
कोविड-19 टीकाकरण पर अपडेट- 314वां दिन
भारत का कुल टीकाकरण कवरेज 120 करोड़ के ऐतिहासिक स्तर के पार पहुंचा
आज शाम 7 बजे तक टीके की 74 लाख से ज्यादा खुराक दी गईं
भारत का कोविड-19 टीकाकरण कवरेज आज 120 करोड़  के ऐतिहासिक स्तर को पार कर गया है। आज शाम 7 बजे तक टीके की 74 लाख  से ज्यादा खुराक दी जा चुकी हैं। दिन की अंतिम रिपोर्ट के देर रात तक आने के साथ दैनिक टीकाकरण के आंकड़े में वृद्धि होने की उम्मीद है।
अलग अलग जन प्राथमिकता समूहों के आधार पर टीके की खुराक का कुल कवरेज इस प्रकार है:
|
|
टीके की कुल खुराक का कवरेज
|
|
एचसीडब्ल्यू
|
|
पहली खुराक
|
|
10383021
|
|
दूसरी खुराक
|
|
9446508
|
|
एफएलडब्ल्यू
|
|
पहली खुराक
|
|
18377462
|
|
दूसरी खुराक
|
|
16404907
|
|
18-44 वर्ष आयुवर्ग समूह
|
|
पहली खुराक
|
|
450246855
|
|
दूसरी खुराक
|
|
207390815
|
|
45-59 वर्ष आयुवर्ग समूह
|
|
पहली खुराक
|
|
182677772
|
|
दूसरी खुराक
|
|
115754422
|
|
60 वर्ष से ज्यादा
|
|
पहली खुराक
|
|
114403535
|
|
दूसरी खुराक
|
|
76639999
|
|
दी गईं कुल पहली खुराक
|
|
776088645
|
|
दी गईं कुल दूसरी खुराक
|
|
425636651
|
|
कुल
|
|
1201725296
आज के टीकाकरण अभियान में अलग-अलग जन प्राथमिकता समूहों को टीके लगाए जाने का विवरण इस प्रकार है:
|
|
तिथि: 25 नवंबर, 2021 
|
|
एचसीडब्ल्यू
|
|
पहली खुराक
|
|
143
|
|
दूसरी खुराक
|
|
8977
|
|
एफएलडब्ल्यू
|
|
पहली खुराक
|
|
224
|
|
दूसरी खुराक
|
|
19310
|
|
18-44 वर्ष आयुवर्ग समूह
|
|
पहली खुराक
|
|
1590921
|
|
दूसरी खुराक
|
|
3589582
|
|
45-59वर्ष आयुवर्ग समूह
|
|
पहली खुराक
|
|
401697
|
|
दूसरी खुराक
|
|
1054788
|
|
60 वर्ष से ज्यादा
|
|
पहली खुराक
|
|
253530
|
|
दूसरी खुराक
|
|
540647
|
|
दी गईं कुल पहली खुराक
|
|
2246515
|
|
दी गईं कुल दूसरी खुराक
|
|
5213304
|
|
कुल
|
|
7459819
देश में सबसे असुरक्षित जनसमूहों की कोविड-19 से सुरक्षा के एक साधन के रूप में टीकाकरण अभियान की उच्चतम स्तर पर निरंतर समीक्षा और निगरानी की जाती है।
रक्षा मंत्रालय
रक्षा मंत्री श्री राजनाथ सिंह ने भारत के साहसी वीरता पुरस्कार विजेताओं के अमर योगदान को सम्मानित करने के लिए नया वीरता पुरस्कार पोर्टल शुरू किया; लोगों से 'वीरता पुरस्कार प्रश्नोत्तरी' एवं 'सेल्फी फॉर ब्रेवहार्ट्स' में भाग लेने का आग्रह किया
रक्षा मंत्री श्री राजनाथ सिंह ने गणतंत्र दिवस 2021 की पूर्व संध्या पर आज www.gallantryawards.gov.in वीरता पुरस्कार पोर्टल का नया संस्करण लॉन्च किया । यह पोर्टल भारत के साहसी वीरता पुरस्कार विजेताओं के अमर योगदान को सम्मानित करने के लिए एक वन-स्टॉप वर्चुअल प्लेटफॉर्म के रूप में काम करेगा । पोर्टल पर राष्ट्रव्यापी प्रश्नोत्तरी और 'सेल्फी फॉर ब्रेवहार्ट्स' पहल भी शुरू की गई ।
हमारे देश की आजादी के बाद से हमारे वीर पुरुषों और महिलाओं ने राष्ट्र के लिए अनुकरणीय साहस और निष्ठा का प्रदर्शन किया है । भारत के प्रधानमंत्री श्री नरेंद्र मोदी के दूरदर्शी नेतृत्व में भारत सरकार ने हमारे राष्ट्र की एकता और अखंडता की रक्षा के लिए अपने बहादुरों के अमर योगदान को सम्मानित करने को सर्वोच्च प्राथमिकता दी है । इस संबंध में एक नया वीरता पुरस्कार पोर्टल शुरू करना एक महत्वपूर्ण पहल है ।
पोर्टल के शुभारंभ कार्यक्रम के दौरान रक्षा मंत्री ने भारत के वीरता पुरस्कार विजेताओं द्वारा न केवल हमारे राष्ट्र की सुरक्षा करने में महत्वपूर्ण भूमिका का स्वागत किया बल्कि देश की भावी पीढ़ियों को भी हमारी मातृभूमि की रक्षा के लिए योगदान देने के लिए प्रेरित किया । उन्होंने आगे कहा कि आने वाले वर्षों में वीरता पुरस्कार पोर्टल एक इंटरैक्टिव, सहभागी और गतिशील मंच के रूप में बदल जाएगा जो नागरिकों विशेषकर राष्ट्र की युवा शक्ति के बीच देशभक्ति और निष्ठा की भावना पैदा करेगा । ओआरओपी के कार्यान्वयन और राष्ट्रीय युद्ध स्मारक के निर्माण जैसी कुछ पहलों को याद करते हुए श्री राजनाथ सिंह ने कहा कि सरकार हमारे पूर्व सैनिकों और बलिदानियों के योगदान को मान्यता प्रदान करने के लिए सब कुछ कर रही है ।
रक्षा सचिव डॉ अजय कुमार ने कहा कि संशोधित वेबसाइट में भारत में सशस्त्र बलों के पराक्रम का जश्न मनाने, उपयोगकर्ता को एक सम्पूर्ण अनुभव प्रदान करने और राष्ट्र निर्माण में बलिदानियों के योगदान को सम्मानित करने के लिए एक पारितंत्र विकसित करने के उद्देश्य से नई समृद्ध सामग्री, ग्राफिक्स और सहभागी विशेषताएं शामिल हैं ।
नये वीरता पुरस्कार पोर्टल के शुभारंभ के अवसर पर पोर्टल मंच पर राष्ट्रव्यापी वीरता पुरस्कार प्रश्नोत्तरी भी शुरू की गई है । इस प्रश्नोत्तरी का उद्देश्य देश भर की उज्ज्वल प्रतिभाओं को भारत के वीरता पुरस्कार विजेताओं के बारे में अपने ज्ञान को प्रदर्शित करने का अवसर प्रदान करना है । यह कार्यक्रम दिनांक 26 जनवरी 2021 से 26 फरवरी 2021 तक आयोजित किया जाएगा । एक अन्य पहल, 'सेल्फी फॉर ब्रेवहार्ट्स' भी शुरू की गई जो देश भर में युद्ध स्मारकों और स्मारकों के समक्ष अपनी सेल्फियों पर क्लिक करने और राष्ट्र के वीरता पुरस्कार विजेताओं के प्रति अपना साथ दिखाने के लिए नागरिकों को प्रोत्साहित और आमंत्रित करती है । रक्षा मंत्री ने लोगों से प्रश्नोत्तरी प्रतियोगिता और सेल्फी पहल में भाग लेने का आग्रह किया ।
इस अवसर पर चीफ ऑफ डिफेंस स्टाफ जनरल बिपिन रावत, सेना प्रमुख जनरल मनोज मुकुंद नरवणे, नौसेना प्रमुख एडमिरल करमबीर सिंह, वायुसेना प्रमुख एयर चीफ मार्शल आर के एस भदौरिया और रक्षा मंत्रालय के अन्य वरिष्ठ अधिकारी भी मौजूद थे ।
उप राष्ट्रपति सचिवालय
उपराष्ट्रपति ने स्वतंत्रता सेनानियों के जीवन से प्रेरणा लेने के लिए युवाओं का आह्वान किया
'सभी प्रकार के भेदभाव से मुक्त समाज का निर्माण करना ही स्वतंत्रता सेनानियों के बलिदानों को सच्ची श्रद्धांजलि है'
उपराष्ट्रपति ने धार्मिक और आध्यात्मिक उपदेशकों से लोगों की सेवा का संदेश ग्रहण करने का आह्वान किया
महिला सशक्तिकरण राष्ट्रीय प्रगति की कुंजी है: श्री नायडू
उपराष्ट्रपति ने श्री विश्व विज्ञान विद्या अध्यात्मिक पीठम के पूर्व पीठाधिपति श्री उमर अलीशा के जीवन तथा संसदीय विमर्शों पर आधारित पुस्तक का विमोचन किया
उपराष्ट्रपति श्री एम. वेंकैया नायडू ने स्वतंत्रता सेनानियों के बलिदान से प्रेरणा लेने और एक सामंजस्यपूर्ण और समावेशी समाज की दिशा में प्रयास करने के लिएदेश के युवाओं का आह्वान किया। उन्होंने कहा कि सभी प्रकार के भेदभाव से मुक्त समाज का निर्माण ही हमारे स्वतंत्रता सेनानियों के बलिदान को वास्तविक श्रद्धांजलि है।
श्री नायडू विशाखापत्तनम में श्री विश्व विज्ञान विद्या अध्यात्मिक पीठम के पूर्व पीठाधिपति श्री उमर अलीशा के जीवन और संसदीय बहस पर एक पुस्तक के विमोचन के अवसर पर एक सभा को संबोधित कर रहे थे। उपराष्ट्रपति ने स्वतंत्रता संग्राम के दौरान श्री अलीशा के योगदान के लिए उन्हें भावभीनी श्रद्धांजलि अर्पित की। श्री नायडू ने उन्हें एक मानवतावादी बताते हुए साहित्यिक और सामाजिक क्षेत्रों के साथ-साथ महिला सशक्तिकरण के लिए श्री अलीशा के प्रयासों के बारे में चर्चा की।
श्री उमर अलीशा के आध्यात्मिक दृष्टिकोण के बारे में चर्चा करते हुए उपराष्ट्रपति ने सुझाव दिया कि धार्मिक तथा आध्यात्मिक उपदेशकों को 'सेवा' के संदेश को आम लोगों तक पहुंचाना चाहिए। उन्होंने कहा कि लोगों को यह बताया जाना चाहिए कि अध्यात्म और सेवा अलग नहीं हैं और वे अनिवार्य रूप से समाज का कल्याण चाहते हैं।
उपराष्ट्रपति ने कहा कि त्वरित राष्ट्रीय प्रगति के लिए महिलाओं का सशक्तिकरण आवश्यक है। उन्होंने व्यक्ति, परिवार और राष्ट्र की आर्थिक समृद्धि के लिए बालिकाओं की शिक्षा के महत्व पर भी जोर दिया।
आंध्र प्रदेश राज्य के पर्यटन मंत्री श्री मुत्तमसेट्टी श्रीनिवास राव, श्री विश्व विज्ञान विद्या अध्यात्मिक पीठम के पूर्व पीठाधिपति श्री उमर अलीशा, लेखक, भाषाविद और अन्य गणमान्य लोगों ने इस कार्यक्रम में भाग लिया।
जनजातीय कार्य मंत्रालय
श्री अर्जुन मुंडा ने मुख्यमंत्रियों को पत्र लिखकर कहा कि वे राज्य नोडल एजेंसियों को दृढ़ संकल्प के साथ न्यूनतम समर्थन मूल्य में लघु वनोपज खरीदने की सलाह दें
केन्द्रीय जनजातीय कार्य मंत्री श्री अर्जुन मुंडा ने 15 राज्यों के मुख्यमंत्रियों को पत्र लिखकर कहा है कि वे राज्य नोडल एजेंसियों को न्यूनतम समर्थन मूल्य  पर लघु वनोपज  खरीदने की सलाह दें। इन राज्यों में उत्तर प्रदेश; गुजरात; मध्य प्रदेश; कर्नाटक; महाराष्ट्र; असम; आंध्र प्रदेश; केरल; मणिपुर; नागालैंड; पश्चिम बंगाल; राजस्थान; ओडिशा; छत्तीसगढ़; और झारखंड शामिल हैं।
पत्र में, उन्होंने कहा कि कोविड-19 के प्रकोप के कारण उत्पन्न मौजूदा स्थिति ने देश में एक अभूतपूर्व चुनौती पेश कर दी है। भारत में लगभग सभी राज्य और संघ शासित प्रदेश अलग-अलग डिग्री के संक्रमण से प्रभावित हैं। ऐसी स्थिति में जनजातीय समुदायों सहित गरीब और उपेक्षित लोगों की स्थिति बेहद नाजुक है। लघु वनोपज  / गैर टिम्बर वनोत्पाद  के संग्रह और फसल की कटाई की व्यस्तम अवधि होने के कारण यह जरूरी है कि अनेक क्षेत्रों में जनजातीय समुदायों के कल्याण और एमएफपी/एनटीएफपी पर आधारित उनकी अर्थव्यवस्था की सेहत के लिए उन्हें सुरक्षा प्रदान करके और उनकी आजीविका सुनिश्चित कर कुछ सक्रिय कदम उठाए जाएं।
श्री मुंडा ने कहा कि शहरी क्षेत्रों से लेकर जनजातीय इलाकों में बिचौलियों की आवाजाही को कम करने और जनजातीय समुदायों के बीच कोरोना वायरस फैलने की किसी भी घटना की जाँच करने के लिए ऐसा करना आवश्यक है। उक्त योजना और अतिरिक्त निधियों के तहत इन राज्यों के पास निधि उपलब्ध है, यदि आवश्यकता पड़े तो जनजातीय कार्य मंत्रालय इन्हें अतिरिक्त धनराशि उपलब्ध करा सकता है। इन राज्यों में कार्य को संभालने वाले जिला स्तर के सभी नोडल अधिकारियों का विवरण मंत्रालय के साथ साझा किया जा सकता है। आगे सहायता के लिए, ट्राइबल कोऑपरेटिव मार्केटिंग फेडरेशन ऑफ इंडिया  के प्रबंध निदेशक से संपर्क किया जा सकता है।
उन्होंने कहा कि जनजातीय मामलों का मंत्रालय वन धन स्व सहायता समूहों के माध्यम से जनजातीय समुदायों के बीच एक दूसरे से दूरी बनाए रखने के बारे में जागरूकता पैदा करने के बारे में भी विचार कर रहा है।
प्रधान मंत्री वन धन योजना  के कार्यान्वयन, स्थायी आजीविका के सृजन और जनजातीय उद्यमों को बढ़ावा देने की योजनाने राज्यों में गति प्राप्त की है। 1205 वन धन विकास केन्द्र  27 राज्यों और 1 संघ शासित प्रदेश में स्वीकृत किए गए हैं, जिसमें 3.60 लाख आदिवासी हैं, जिससे वे उद्यमिता के रास्ते पर हैं।
.
राष्ट्रपति सचिवालय
प्रेस विज्ञप्ति
राष्ट्रपति ने प्रधानमंत्री की सलाह पर वित्त और कॉरपोरेट कार्य मंत्रालय का जिम्मा श्री अरूण जेटली को सौंपने का निर्देश दिया है।
संचार एवं सूचना प्रौद्योगिकी मंत्रालय
ट्राई ने पीएमआरटीएस और सीएमआरटीएस लाइसेंस के नियमों और शर्तों की समीक्षा पर परामर्श पत्र जारी किया
भारतीय दूरसंचार नियामक प्राधिकरण  ने आज 'पीएमआरटीएस और सीएमआरटीएस लाइसेंस के नियमों और शर्तों की समीक्षा' पर एक परामर्श पत्र जारी किया।
इससे पहले, दूरसंचार विभाग  ने अपने संदर्भ दिनांक 02.06.2022 के माध्यम से, ट्राई से विशेष रूप से तकनीकी स्थितियों  के संबंध में सीएमआरटीएस और पीएमआरटीएस सेवाओं के लिए नए लाइसेंस जारी करने के लिए नियमों और शर्तों पर सिफारिशें प्रदान करने का अनुरोध किया था। इंटरनेट, डिजिटल प्रौद्योगिकी का उपयोग, पीएमआरटीएस को स्पेक्ट्रम का आवंटन, 5जी के तहत नेटवर्क स्लाइसिंग का उपयोग, आदि) और वित्तीय पहलू आदि। ट्राई से सीएमआरटीएस और पीएमआरटीएस लाइसेंस के लिए प्रासंगिक समझे जाने वाले किसी भी अन्य मुद्दे पर भी अपने विचार देने का अनुरोध किया गया था। उक्त संदर्भ के साथ, डीओटी ने पीएमआरटीएस लाइसेंसधारियों, उनके एसोसिएशन और सीएमआरटीएस लाइसेंसधारियों से प्राप्त अभ्यावेदन भी संलग्न किया। इस संबंध में, ट्राई ने अपने विभिन्न संचारों के माध्यम से दूर संचार विभाग से विषय वस्तु पर जानकारी प्रदान करने का अनुरोध किया। जवाब में, दूर संचार विभाग ने ट्राई को अपने इनपुट उपलब्ध कराए।
इस संबंध में, हितधारकों से इनपुट मांगने के लिए 'पीएमआरटीएस और सीएमआरटीएस लाइसेंस के नियमों और शर्तों की समीक्षा' पर एक परामर्श पत्र ट्राई की वेबसाइट www.trai.gov.in पर रखा गया है। परामर्श पत्र में उठाए गए मुद्दों पर हितधारकों से 26.09.2023 तक लिखित टिप्पणियां और 10.10.2023 तक प्रति-टिप्पणियां आमंत्रित की जाती हैं।
टिप्पणियां/प्रति-टिप्पणियां, अधिमानतः इलेक्ट्रॉनिक रूप में, श्री अखिलेश कुमार त्रिवेदी, सलाहकार , ट्राई को advmn@trai.gov.in पर भेजी जा सकती हैं। किसी भी स्पष्टीकरण/जानकारी के लिए, श्री अखिलेश कुमार त्रिवेदी, सलाहकार , ट्राई से टेलीफोन नंबर +91-11-23210481 पर संपर्क किया जा सकता है।
पृथ्वी विज्ञान मंत्रालय
अप्रैल 2021 में अंटार्कटिक के लिए 40वें वैज्ञानिक अभियान की वापसी के साथ भारत ने अंटार्कटिक में वैज्ञानिक प्रयासों के चार सफल दशक पूरे किए
पृथ्वी विज्ञान मंत्रालय द्वारा आयोजित अंटार्कटिक के लिए 40वां वैज्ञानिक अभियान स्टॉपओवरों सहित 94 दिनों में 12,000 नॉटिकल माइल की यात्रा पूरी करने के बाद 10 अप्रैल, 2021 को सफलतापूर्वक केपटाउन में लौट आया। इस उपलब्धि में शांति और सहयोग के महाद्वीप में भारत के वैज्ञानिक प्रयासों के चार सफल दशक शामिल हैं।
40-आईएसईए में भारतीय वैज्ञानिक, इंजीनियर, डॉक्टर तथा टेक्नीशियन शामिल थे, जिन्होंने 07 जनवरी, 2021 को गोवा के मोर्मुगाव बंदरगाह से अंटार्कटिक की यात्रा शुरू की। टीम 27 फरवरी, 2021 को भारती तथा 08 मार्च, 2021 को मैत्री के अपने गंतव्य केन्द्रों पर पहुंची। भारती और मैत्री अंटार्कटिक में भारत के स्थायी रिसर्च बेस स्टेशन हैं। इन स्टेशनों पर केवल नवम्बर तथा मार्च के बीच दक्षिणी ग्रीष्म ऋतु के दौरान पहुंचा जा सकता है। अंटार्कटिक की अपनी यात्रा के रास्ते में समुद्री यात्रा टीम ने हैदराबाद स्थित भारतीय राष्ट्रीय महासागर सूचना सेवा केन्द्र  के सहयोग से 35 डिग्री और 50 डिग्री अक्षांशों के बीच 4 स्वायत्तशासी ओसन ऑब्जर्विंग डीडब्ल्यूएस  वेव ड्रिफटर्स तैनात किये। ये ड्रिफटर्स आईएनसीओआईएस, हैदराबाद को तरंगों की स्पेक्ट्रल अभिलक्षणों, समुद्री सतह तापमानों और समुद्र स्तरीय वायुमंडलीय दबावों का रियल टाइम डाटा प्रेषित करेंगे, जो व्यापक रूप से मौसम पूर्वानुमानों को सत्यापित करने में मदद करेंगे।
40-आईएसईए में एक चाटर्ड आईस-क्लास पोत एमवी वेसिलेगोलोवामिन ऑनबोर्ड था। इसने हैलिकॉप्टरों को उठाने तथा ईंधन तथा प्रोविजन को फिर से भरने के लिए केपटाउन तथा रिसप्लाई और विंटर क्रू के चेंजओवर के लिए भारतीय रिसर्च बेस भारती और मैत्री में स्टॉप ओवर किया। अभियान ने इंडियन इंस्टीट्यूट ऑफ जियोमेग्नेटिजम से श्री अतुल सुरेश कुलकर्णी के नेतृत्व में भारती में 20 कार्मिकों तथा भारतीय मौसम विज्ञान विभाग से श्री रविन्द्र संतोष मोरे के नेतृत्व में मैत्री में 21 कार्मिकों की एक टीम पोजिशन की।
अंटार्कटिक विज्ञान में अंतर्राष्ट्रीय सहयोग की भावना से एमवी वेसिलेगोलोवामिन ने मार्च 2021 में केपटाउन में लौटते समय स्लाइट डेंचर किया और -67 डिग्री दक्षिण में सफलतापूर्वक दो रिमोटली ऑपरेटिड नोर्वे के ओसन ऑब्जर्विंग इंस्टूमेंट  को बचाया। आगे की यात्रा के दौरान तैनात इन ओसन ऑब्जर्विंग इंस्ट्रूमेंट्स और वापसी यात्रा के दौरान रिट्राइवल से दक्षिणी महासागर के हिंद महासागर सेक्टर में कम उपलब्ध सूचना के अंतरालों को भरने में मदद मिलेगी।
40-आईएसईए का संचालन लगातार बढ़ते कोरोना वायरस महामारी के कारण उत्पन्न विषम चुनौतियों के तहत किया गया। अंटार्कटिक को कोरोना से मुक्त रखने के लिए आवश्यक कदम उठाए गए। प्रस्थान से पहले टीम को गोवा मेडिकल कॉलेज द्वारा सख्त चिकित्सकीय जांच से गुजरना पड़ा तथा जहाज पर सवार होने से पहले 14 दिनों तक क्वारंटाइन होना पड़ा।
कई वैज्ञानिक लक्ष्यों की प्राप्ति करने, विंटर क्रू के चेंजओवर तथा भारती और मैत्री की रिसप्लाई के बाद 40-आईएसईए भारतीय टुकड़ी 10 अप्रैल, 2021 को केपटाउन वापस पहुंची और अंटार्कटिक में देश के वैज्ञानिक प्रयासों की सफलता के चार दशक पूरे किये।
वित्त मंत्रालय
विनिमय दर अधिसूचना संख्या 05/2021 - सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए और अधिसूचना संख्या 03/2021 – सीमा शुल्क  दिनांक 7 जनवरी, 2021 का अधिक्रमण करते हुए, ऐसे अधिक्रमण से पूर्व की गई अथवा हटाई जाने वाली बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद् द्वारा यह निर्धारित करता है कि संलग्न प्रत्येक अनुसूची-I और अनुसूची-II के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में और भारतीय मुद्रा के विदेशी मुद्रा में विनिमय की दर 22, जनवरी, 2021 से वह दर होगी, जिसका उल्लेख आयातित और निर्यातित माल के संबंध में उक्त धारा के उद्देश्य के लिए कॉलम  में दी गई तत्संबंधी प्रविष्टि में किया गया है:-
अनुसूची-I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रत्येक इकाई की विनिमय दर
|
|

|
|

|
|

|
||
||
|

|
|

|
||
||
|

|
|

|
|
1
|
|
ऑस्ट्रेलियाई डॉलर
|
|
58.00
|
|
55.60
|
|
2
|
|
बहरीन दीनार
|
|
199.80
|
|
187.50
|
|
3
|
|
कैनेडियन डॉलर
|
|
58.90
|
|
56.80
|
|
4
|
|
चाइनीज युआन
|
|
11.45
|
|
11.10
|
|
5
|
|
डेनिश क्रोनर
|
|
12.10
|
|
11.65
|
|
6
|
|
यूरो
|
|
90.15
|
|
86.95
|
|
7
|
|
हांगकांग डॉलर
|
|
9.60
|
|
9.25
|
|
8
|
|
कुवैती दीनार
|
|
249.10
|
|
233.35
|
|
9
|
|
न्यूजीलैंड डॉलर
|
|
53.95
|
|
51.60
|
|
10
|
|
नार्वेजियन क्रोनर
|
|
8.80
|
|
8.45
|
|
11
|
|
पौंड स्टर्लिंग
|
|
101.60
|
|
98.10
|
|
12
|
|
कतरी रियाल
|
|
20.70
|
|
19.40
|
|
13
|
|
सउदी अरब रियाल
|
|
20.10
|
|
18.85
|
|
14
|
|
सिंगापुर डॉलर
|
|
56.10
|
|
54.15
|
|
15
|
|
दक्षिण अफ्रीकी रैंड
|
|
5.05
|
|
4.75
|
|
16
|
|
स्वीडिश क्रोनर
|
|
8.90
|
|
8.60
|
|
17
|
|
स्विस फ्रैंक
|
|
83.80
|
|
80.45
|
|
18
|
|
तुर्की लीरा
|
|
10.15
|
|
9.50
|
|
19
|
|
यूएई दिरहम
|
|
20.50
|
|
19.25
|
|
20
|
|
अमेरिकी डॉलर
|
|
73.85
|
|
72.10
अनुसूची-II
|
|
क्रम संख्या
|
|
विदेशी मुद्रा
|
|
भारतीयरुपये के समतुल्य विदेशी मुद्रा की प्रति 100 इकाइयों की विनिमय दर
|
|

|
|

|
|

|
||
||
|

|
|

|
||
||
|

|
|

|
|
1
|
|
जापानी येन
|
|
71.85
|
|
69.20
|
|
2
|
|
कोरियाई वॉन
|
|
6.85
|
|
6.45
संस्कृति मंत्रालय
केंद्रीय संस्कृति मंत्री श्री प्रह्लाद सिंह पटेल ने सुल्तानपुर लोधी में श्री बेर साहिब गुरुद्वारा में गुरु नानक देवजी के 550वें प्रकाश पर्व में भाग लिया
संस्कृति मंत्रालय द्वारा देशभर में श्री गुरु नानक देव जी पर आधारित प्रदर्शनियों के माध्यम से उनके उपदेशों को फैलाया गया
, श्री प्रह्लाद सिंह पटेल ने आज पवित्र नगर सुल्तानपुर लोधी में श्री बेर साहिब गुरुद्वारा में श्रद्धा-सुमन अर्पित किए, जहाँ श्री गुरु नानक देव जी कई वर्षों तक रहे और उन्हें ज्ञान की प्राप्ति हुई।
श्री प्रह्लाद सिंह पटेल श्री गुरु नानक देव जी के 550वें प्रकाशोत्सव  में भाग लेने के लिए पंजाब के कपूरथला जिले के सुल्तानपुर लोधी में थे। उन्होंने कहा कि वह इतने महत्वपूर्ण पवित्र स्थान पर उपस्थित होकर प्रसन्न हैं और लोगों से अपील की कि वे महान गुरु के प्रति अपने सम्मान का भुगतान करने के लिए सुल्तानपुर लोधी आएं।
ऐतिहासिक गुरुद्वारा में श्रद्धा-सुमन अर्पित करने के बाद, श्री पटेल ने स्थानीय रेलवे स्टेशन का दौरा किया, जहाँ केंद्रीय संस्कृति मंत्रालय ने एक फोटो प्रदर्शनी लगाई है और एक लघु फिल्म भी प्रदर्शित की जा रही है, जिसमें श्री गुरु नानक देव जी के जीवन और शिक्षाओं का वर्णन किया गया है। उन्होंने अन्य गणमान्य लोगों के साथ फिल्म देखी।
श्री प्रह्लाद पटेल ने कहा कि केंद्रीय संस्कृति मंत्रालय ने अपनी शिक्षाओं का प्रसार करने के लिए देशभर में 100 स्थानों पर श्री गुरु नानक देव जी पर प्रदर्शनियां लगाईं हैं। पूर्व सांसद श्री प्रेम सिंह चंदूमाजरा और इंदिरा गांधी राष्ट्रीय कला केंद्र  के सदस्य सचिव श्री सचिदानंद जोशी भी उनकी यात्रा के दौरान उपस्थित थे।
पृथ्वी विज्ञान मंत्रालय
दिल्ली एनसीआर में 6 अप्रैल को वायु गुणवत्ता सामान्य से खराब श्रेणी में रहेगी
वायु गुणवत्ता के अधिकतर सामान्य श्रेणी में रहने की संभावना
भारतीय मौसम विज्ञान विभाग  के पर्यावरण निगरानी तथा अनुसंधान केन्द्र के अनुसारः
दिल्ली में पूर्व अनुमानित वेंटिलेशन गुणांक के साथ वायु द्रव्यमान का भीतरी बहाव तथा मौसम का पूर्वानुमान इस प्रकार हैः
दिल्ली एनसीआर में 6 अप्रैल 2021 को वायु की गुणवत्ता सामान्य से खराब श्रेणी में रह सकती है। 07-04-2021 और 08-04-2021 को वायु गुणवत्ता की श्रेणी सुधरकर सामान्य हो सकती है। अगले पांच दिनों की संभावनाः वायु गुणवत्ता अधिकतर सामान्य श्रेणी में रह सकती है।
सर्वाधिक सतही हवा दिल्ली की पूर्वी दिशा से 10-12 किलोमीटर प्रति घंटे की रफ्तार से आ सकती है, आसमान में आंशिक रूप से बादल छाए रहेंगे और 06-04-2021 को रात में हल्की वर्षा/फुहार पड़ सकती है। सर्वाधिक सतही हवा दिल्ली के उत्तरपूर्व/उत्तरपश्चिम दिशा से 14-20 किलोमीटर प्रति घंटे की रफ्तार से आ सकती है। आसमान में बादल छाए रहेंगे और 07-04-2021 को मजबूत सतही हवाएं 20-30 प्रति किलोमीटर की रफ्तार से चल सकती हैं। सर्वाधिक सतही हवाएं दिल्ली की उत्तर/उत्तर पश्चिम दिशाओं से 16-20 किलोमीटर प्रति घंटे की रफ्तार से आ सकती हैं। आसमान मुख्य रूप से साफ रहेगा। 08-04-2021 को दिन में 20-30 किलोमीटर प्रति घंटे की रफ्तार से सतही हवाएं चलेंगी।
दिल्ली में अनुमानित अधिकतम मिश्रण गहनता 06-04-2021 को 4500 एम, 07-04-2021 को 4000 एम तथा 08-04-2021 को 3800एम रह सकती है। अधिकतम वेंटिलेशन 06-04-2021 को 28000 m2/s, 07-04-2021 को 20000 m2/s तथा 08-04-2021 को 17000 m2/s रह सकता है। 10 किलोमीटर प्रति घंटे से कम औसत रफ्तार के साथ 6000 m2/s से कम वेंटिलेशन सूचकांक प्रदूषकों के विखराव के लिए प्रतिकूल है।
दिल्ली/एनसीआर में पड़ोसी क्षेत्र से धूल आने की संभावना कम है।
विस्तृत पूर्वानुमान विश्लेषण तथा सत्यापन https://ews.tropmet.res.in. पर देखा जा सकता है
ग्राफिक्स में विस्तृत विवतरण के लिए यहां क्लिक करें।
स्थान विशेष पूर्वानुमान और चेतावनी के लिए कृपया मौसम एप डाउनलोड करें, कृषि मौसम सलाह के लिए मेघदूत एप डाउनलोड करें, बिजली गिरने की चेतावनी के लिए दामिनी एप डाउनलोड करें और जिलावार चेतावनी के लिए राज्य की एमसी/आरएमसी वेबसाइट देखें।